מוקדמות מונדיאל 2022 של אופ"א נערכות בין ה-24 במרץ 2021 ל-29 במרץ 2022. 55 הנבחרות החברות באופ"א מתמודדות על 13 מקומות במונדיאל 2022. המוקדמות מחולקות לשני סיבובים: שלב הבתים ופלייאוף. בשלב הבתים חולקו 55 הנבחרות ל-10 בתים (5 בתים של שש נבחרות ו-5 בתים של חמש נבחרות) ומשחקות בשיטת בית חוץ. הנבחרת המנצחת בכל בית תעפיל למונדיאל והסגנית תעפיל לשלב הפלייאוף. בשלב הפלייאוף יתחרו עשר הסגניות משלב הבתים בנוסף לשתי נבחרות שיעפילו מ&lt;a href="%D7%9C%D7%99%D7%92%D7%AA%20%D7%94%D7%90%D7%95%D7%9E%D7%95%D7%AA%202020/2021"&gt;ליגת האומות 2020/2021&lt;/a&gt;. הנבחרות ישחקו ביניהן בשני סיבובים בשיטת בית וחוץ. שלוש המדורגות העליונות יעפילו למונדיאל.